Երևանի և Բեյրութի միջև համագործակցությունը սկիզբ է առել 1997թ.: Նույն թվականի հոկտեմբերի 20-ին Երևանում կնքվել է «ՀՀ Երևան քաղաքի և Լիբանանի Հանրապետության Բեյրութ քաղաքի միջև բարեկամության և համագործակցության մասին» համաձայնագիր: Առաջնորդվելով համաձայնագրի սկզբունքներով` 2000թ. սեպտեմբերի 28-ին Երևանում կնքվել է համաձայնագիր Բեյրութի և Երևանի միջև համագործակցության և եղբայրացման մասին: 2000թ. Բեյրութի քաղաքապետի` Երևան այցի շրջանակներում Երևանի փողոցներից մեկն անվանակոչվեց Բեյրութի փողոց, իսկ 2004թ. գարնանը Երևանի քաղաքապետի` Բեյրութ կատարած այցի շրջանակներում տեղի փողոցներից մեկն անվանակոչվեց Երևանի փողոց: